Νίκος Μίχαλος

Ο Νίκος Μίχαλος, γεννημένος στις 21 Μαίου 1977, είναι Έλληνας επαγγελματίας καλαθοσφαιριστής. Έχει ύψος 192εκ και αγωνίζεται τόσο ως Point Guard όσο και ως Shooting Guard.

Καριέρα 
Ο Νίκος Μίχαλος υπέγραψε επαγγελματικό συμβόλαιο με τον Ολυμπιακό το 1997. Στην ομάδα του Πειραιά παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Το καλοκαίρι του 1998 μετεγγράφη στον Πανιώνιο, στον οποίο αγωνίστηκε για αρκετά χρόνια. Με την ομάδα της Νέας Σμύρνης έφτασε μέχρι τα ημιτελικά του Κυπέλλου Κόρατς (1999).

Την περίοδο 2002-03 αγωνίστηκε με τη φανέλα του Παναθλητικού Όμιλου Καλλιθέας "Έσπερος", ενώ την αμέσως επόμενη σεζόν αγωνίστηκε στην Αθλητική Γυμναστική Εταιρία Χαλκίδας.

Κατά τη διάρκεια της οκταετίας 2004-12, ο Νίκος Μίχαλος πέρασε από αρκετές ελληνικές ομάδες και συγκεκριμένα από τον Αθλητικό Όμιλο Παλαιού Φαλήρου (2004-05), τον Αθλητικό Όμιλο Νέας Σμύρνης "Μίλων" (2005-06), το Δούκα Αμαρουσίου (2005-07), τον Κεραυνό Αιγίου (2007-09), τον Α.Ο. Νήαρ Ηστ Καισαριανής (2009-10), τον Α.Ο. Παγκρατίου (2010-11), τον Ερμή Περάματος (2011-12) καθώς και το Αιγάλεω (2012-13).

Το Σεπτέμβριο του 2013, ο Νίκος Μίχαλος ανακοινώθηκε επίσημα από τον Α.Σ. Παπάγου.

Το 2016 επέστρεψε στον Πανιώνιο και βοήθησε την ομάδα της Νέας Σμύρνης να αποφύγει την υποβιβασμό εκείνη την σεζόν, έχοντας μάλιστα ηγετικό χαρακτήρα εντός του παρκέ για τους "κυανέρυθρους". Το καλοκαίρι του 2021, σε ηλικία πλέον 44 ετών, ο Μίχαλος επέστρεψε στους Νεοσμυρνιώτες για να βοηθήσει,ως αρχηγός της, την ομάδα να διεκδικήσει την άνοδο από την Β Εθνική στην Α2 Εθνική κατηγορία του μπάσκετ.

Πηγές 
 https://web.archive.org/web/20131013215110/http://basketblog.gr/index.php?option=com_content&view=article&id=91760:91760&catid=87:give-me-5&Itemid=113
 https://web.archive.org/web/20131017010011/http://www.superbasket.gr/permalink/187646.html
 http://basketball.eurobasket.com/player/Nikos_Michalos/Egaleo_AO/9342

Εξωτερικοί σύνδεσμοι 
 
 «»Μίχαλος: "Ήμουν ασόβαρος και τώρα πληρώνω τις δόσεις", συνέντευξη στον ιστότοπο Sport24.gr, 10 Μαΐου 2017.

Έλληνες καλαθοσφαιριστές
Καλαθοσφαιριστές Εθνικής Ελλάδας Κ22
Καλαθοσφαιριστές ΟΣΦΠ
Καλαθοσφαιριστές Πανιωνίου
Καλαθοσφαιριστές Έσπερου Καλλιθέας
Καλαθοσφαιριστές Α.Γ.Ε. Χαλκίδας
Καλαθοσφαιριστές Παλαιού Φαλήρου
Καλαθοσφαιριστές Μίλωνα
Καλαθοσφαιριστές Εκπαιδευτηρίων Δούκα
Καλαθοσφαιριστές Κεραυνού Αιγίου
Καλαθοσφαιριστές Νήαρ Ηστ
Καλαθοσφαιριστές Παγκρατίου
Καλαθοσφαιριστές Ερμή Περάματος
Καλαθοσφαιριστές Αιγάλεω
Καλαθοσφαιριστές Παπάγου
Καλαθοσφαιριστές Εθνικού
Σμολ φόργουορντ
Πάουερ φόργουορντ